Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: 1992. évi XXIII. törvény (a továbbiakban: Ktv.) munkavégzésre és pihenõidõre vonatkozó 39. §-ával. Jogi álláspontja
Paragraph Index: 247

1. A helyi önkormányzat rendeletalkotási hatáskörét egyrészt az Alkotmány, másrészt az Ötv. szabályozza. Az Alkotmány 44/A. §-ának (2) bekezdése szerint a helyi képviselõ-testület a feladatkörében rendeletet alkothat, amely nem lehet ellentétes magasabb szintû jogszabállyal. Az Ötv. 16. §-ának (1) bekezdése kimondja, hogy a képviselõ-testület törvény által nem szabályozott helyi társadalmi viszonyok rendezésére, továbbá törvény felhatalmazása alapján, annak végrehajtására alkot rendeletet. Mindezek alapján az Alkotmánybíróság azt vizsgálta, hogy az Ör. vitatott rendelkezése által szabályozott munkajogi viszonyokra nézve van-e törvényi szabályozás, illetõleg kapott-e az önkormányzat törvényi felhatalmazást további helyi jogszabály alkotására. Az Alkotmánybíróság egyik korábbi határozatában elvi jelentõséggel mutatott rá, hogy az önkormányzat rendelete nem alkotmányellenes pusztán amiatt, mert valamely törvény nem ad kifejezett felhatalmazást a helyi önkormányzat számára a rendeletalkotáshoz. A képviselõ-testület önkormányzati rendeletalkotási joga ugyanis az Alkotmány 44/A. §-a (1) bekezdésének a) pontjából is közvetlenül levezethetõ, így a felhatalmazás magából az alaptörvénybõl

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes